Dainius Adomaitis

Dainius Adomaitis (g. 1974 m. sausio 19 d. Degutinės k., Šakių raj.) – karjerą baigęs Lietuvos krepšininkas, krepšinio treneris.

 Profesionalaus krepšininko karjera 
Karjerą pradėjo Vilniaus „Statyboje“, o vėliau perėjo į Kauno „Žalgirį“, su kuriuo laimėjo Europos taurę bei Eurolygą. Po sėkmingai pasibaigusio sezono Kaune krepšininkas perėjo į Montekatinio „Zucchetti“, bet šioje ekipoje nepritapo ir perėjo į Lenkijos komandą „Anwil“, o vėliau į Vroclavo „Sląsk“, kol galiausiai 2003 m. atvyko į Prancūzijos Gravelino „Maritime“, o jau kitais metais tapo šios komandos kapitonu. Vis dėlto, pasibaigus 2006–2007 m. sezonui ir prancūzų klube pasikeitus treneriams, D. Adomaičio paslaugų buvo atsisakyta. Nuo 2007 m. rungtyniavo Rygos „Barons“ klube. 2009 m. rugpjūčio mėn. paskelbė apie karjeros pabaigą.

 Trenerio karjera 
2009 m. rugpjūčio 22 d. tapo Slupsko „Energa Czarni“ trenerio asistentu.http://www.krepsinis.net/news.php?news_id=117274  2010 m. kovo 23 d. tapo Slupsko komandos vyr. treneriu.

2014 m. rugpjūčio 1 d. pasirašė vienerių metų kontraktą su galimybe jį pratęsti su Utenos „Juventus“ klubu.

2015 m. birželio 30 d. pasirašė dvejų metų sutartį su Klaipėdos „Neptūno“ klubu.

2018 m. birželio 22 d. pasirašė dvejų metų sutartį su Vilniaus „Ryto“ klubu.

2021 m. sausio viduryje tapo Jeruzalės „Hapoel“ vyr. treneriu,https://www.championsleague.basketball/20-21/news/hapoel-jerusalem-hand-reins-to-adomaitis-as-kattash-heads-to-pao  bet po beveik 3 mėnesių buvo atleistas.

2021 m. gruodžio pabaigoje sugrįžo į Klaipėdos „Neptūno“ klubą ir pasirašė 2,5 metų kontraktą. 2022 m. liepos pradžioje persikėlė į Japonijos Tokijo „Alvark“ klubą.

 Lietuvos vyrų krepšinio rinktinė (2016–2019) 
2016 m. spalio 25 d. buvo išrinktas Lietuvos vyrų krepšinio rinktinės vyriausiuoju treneriu, pareigose pakeisdamas Joną Kazlauską.Jokių netikėtumų: rinktinės treneriu paskirtas Dainius Adomaitis. lrytas.lt, 2016 m. spalio 25 d. 2019 m. rugsėjo 8 d. pasitraukė iš rinktinės vyr. trenerio posto.Dainius Adomaitis traukiasi iš rinktinės. basketnews.lt, 2019 m. rugsėjo 8 d.

 Pasiekimai 

Kaip žaidėjo:
 1996 m. Europos jaunimo čempionas.
 1997, 1998, 1999 m. Lietuvos čempionas.
 1998 m. Europos taurės laimėtojas.
 1999 m. Eurolygos čempionas.
 1999 m. NEBL čempionas.
 2000 m. Sidnėjaus olimpinių žaidynių bronzos medalio laimėtojas.
 2001, 2002 m. Lenkijos čempionas.
 2003 m. Lenkijos lygos bronzos medalio laimėtojas.
 2008 m. Latvijos čempionas.
 2008 m. FIBA Europos taurės čempionas.

Kaip trenerio:
 2014 m. LKL trečioji vieta.
 2015 m. BBL trečioji vieta.
 2015 m. LKL trečioji vieta.
 2016 m. LKL antroji vieta.
 2018 m. LKL antroji vieta.
 2019 m. Karaliaus Mindaugo taurė pirmoji vieta.
 2019 m. LKL antroji vieta.
 2020 m. LKL antroji vieta.

 Šaltiniai 

Kategorija:Lietuvos krepšininkai
Kategorija:Lietuvos olimpiečiai
Kategorija:Lietuvos vyrų krepšinio rinktinės treneriai